Document ID: 31993R0208

ΚΑΝΟΝΙΣΜΟΣ (ΕΟΚ) αριθ. 208/93 ΤΗΣ ΕΠΙΤΡΟΠΗΣ της 1ης Φεβρουαρίου 1993 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου ανάμεσα στα κράτη μέλη της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου ανάμεσα στα κράτη μέλη της (1), όπως τροποποιήθηκε τελευταία από τον κανονισμό (ΕΟΚ) αριθ. 1629/88 (2), και ιδίως το άρθρο 41,
Εκτιμώντας:
ότι το άρθρο 35 του κανονισμού (ΕΟΚ) αριθ. 1736/75 απαιτεί την επεξεργασία των στοιχείων σύμφωνα με την ισχύουσα μορφή της ονοματολογίας των χωρών που περιλαβάνεται στο παράρτημα Γ του κανονισμού αυτού-
ότι το άρθρο 36 του κανονισμού αυτού επιβάλλει στην Επιτροπή να δημοσιεύσει στην Επίσημη Εφημερίδα των Ευρωπαϊκών Κοινοτήτων την ονοματολογία των χωρών με την ισχύουσα την 1η Ιανουαρίου κάθε έτους μορφή της-
ότι η ισχύουσα κατά την 1η Ιανουαρίου 1992 ονοματολογία ήταν προσαρτημένη στον κανονισμό (ΕΟΚ) αριθ. 3518/91 της Επιτροπής (3)- ότι ο κανονισμός (ΕΟΚ) αριθ. 1403/92 της Επιτροπής (4) επέφερε στην ονοματολογία ορισμένες τροποποιήσεις από την 1η Ιουνίου 1992- ότι, από την 1η Ιανουαρίου 1993, είναι σημαντικό να ληφθούν υπόψη οι πρόσφατες πολιτικές εξελίξεις στην Τσεχοσλοβακία- ότι θα πρέπει να ληφθεί υπόψη η διάλυση της πρώην Ομοσπονδιακής Σοσιαλιστικής Δημοκρατίας της Γιουγκοσλαβίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικών Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει από την 1η Ιανουαρίου 1993, προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1993.

Labels: 3
19